Seaton (Devon)

Seaton er en kystby i East Devon ved sørkysten av England. Den er vendt mot bukten Lyme Bay, i vest til munningen av elven Axe med røde klipper på den ene siden og hvite klipper på den andre. Landsbyene Axmouth og Beer er rett ved. Et dike gir tilgang til den strandsone av småstein som strekker seg en engelsk mil, og en liten havn.

Seaton er lokalisert på en kyststrekning på 155 km i Dorset og East Devon som tilhører verdensarven, vanligvis kjent som «Jurassic Coast» ved at den har en rik geologisk historie.«Dorset and East Devon Coast». UNESCO. 2012 Herfra er det mulig å besøk geologiske lag som er datert i tre geologiske perioder (trias, jura, kritt), en 185 millioners geologisk spasertur gjennom tiden.

Seaton har en beregnet befolkning på 7 385 innbyggere, påvist å være 8 413 ved folketellingen i 2011,«Parish population 2011» mens Seatons markedsbyområde hadde en befolkning på 12 461 for 2004.«Seaton. Devon Town Baseline Profile May 2006»  (PDF), Devon County Council Stemmekretsen Seaton hadde en befolkning på 7 096 i 2011.

 Historie 
Seaton har eksistert som et bondesamfunn i 4 000 år før romerne ankom og det var en bygdeborg fra jernalderen ved Seaton Down bestående av jordvoller og en noe uvanlig utforming i kontrast til andre festningsverk i områder, som Hawkesdown Hill, Blackbury Camp og Berry Camp.Sellman, R.R. (1985): Aspects of Devon History, Devon Books, ISBN 0-86114-756-1. Se kapittel 2 The Iron Age in Devon. Kart på side 11 lister jernalderens bygdeborger. I løpet av romersk tid var dette en viktig havn selv om romerske levninger har blitt tildekket for å bevare dem. I angelsaksisk tid bar Seaton kjent som Fluta eller Fleet, det angelsaksiske ordet for vik eller bukt. Byen Fleet ble opprettet ved angelsaksisk charter i 1005. Den første omtalen av Seaton var ved pavelig bulle av pave Eugenius III i 1146.

Seaton var en viktig havn i flere århundrer, sørget for forsyninger og sjøfolk for Edvard I av Englands krig mot Skottland og Frankrike. På 1300-tallet førte omfattende stormer til et jordskred som delvis blokkerte elvemunningen, og en voll av grus og småstein begynte å bygge seg opp. I 1868 førte ankomsten av jernbane til mindre bruk av havnen.

I november 2013 kunne metalldetektorentusiasten Laurence Egerton avdekke «Seaton Down Hoard», et nedgravd forråd av kobbermynter, bestående av rundt 22 000 mynter, et av de største og best bevarte forråd av mynter fra 300-tallet som noen gang er funnet i Storbritannia (Grouville-forrådet på Jersey som ble funnet i 2012 er større, rundt 70 000 mynter). En gruppe av arkeologer har omsorgsfullt fjernet og renset myntene i månedene etter.«Video: Watch: builder unearths hoard of 22,000 Roman coins in Devon» , Telegraph.co.uk. 26. september 2014«In Short, Devon treasure hunter discovers 22,000 Roman coins». BBC Radio 5 live.

 Referanser 

 Eksterne lenker 


 Seaton Town Council
 Devon County Council - Seaton Town Profiles

 Axe Vale & District Conservation Society


Kategori:Byer i Devon